Административно деление на Норвегия
Административното деление на Норвегия е йерархична система на разделяне на територията и живеещото в нея норвежко население на отделни участъци с цел да се организира държавното управление. Наред с юридическата система на административно делене, съществува и традиционна, често използвана във всекидневието и литературата.

Структура 
В Норвегия е установена политико-административна система на три нива:
 национално (общодържавно);
 областно (фюлке или области);
 общинско (общини или комуни).

Норвегия се дели на 11 фюлке (области; ), които на свой ред се делят на 356 комуни (общини; ). В областите кралят е представен от губернатор (:no:fylkesmann). Представителният орган на фюлкето е фюлкетинг (:no:fylkesting), избиран от населението, изпълнителният орган на фюлкето е областен съвет (:no:fylkesråd), състоящ се от областни съветници (:no:fylkesrådmann), избирани от фюлкетингите.

Представителните органи на комуните са комуналните управления (:no:kommunestyre), избирани от населението, изпълнителните органи са комуналните съвети (:no:kommunalråd), съставени от съветници (:no:rådmann), избирани от комуналните управления.

В градовете наименованията на тези органи на управление може да са различни: съответно, представителните органи в градовете са градски управления (:no:bystyret), изпълнителите органи в градовете са градски съвети (:no:byråd), съставени от съветници (:no:rådmann), избирани от градските управления.

Фюлкета в Норвегия:
 Викен
 Осло
 Инландет
 Вестланд
 Вестфол ог Телемарк
 Агдер
 Ругалан
 Мьоре ог Ромсдал
 Трьонелаг
 Норлан
 Тромс ог Финмарк

Източници